Diari Oficial de la Generalitat Valenciana


Sumari del DOGV 4310, del 08-08-2002 (2002/8097)

Notificació a Luis Bernabeu Gisbert.
------------------------------------

### Dades del document

Número de DOGV
:   4310

Data del DOGV
:   08-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8097


Organisme emissor
:   Ajuntament d'Ibi

Tipus de document
:   Anunci

Notificació al senyor Luis Bernabeu Gisbert. [2002/F8097]
  
En compliment del que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, havent-se intentat la notificació sense que s'haja pogut practicar per resultar desconegut, i per a coneixement del senyor Luis Bernabeu Gisbert, es fa públic el següent:
  
El Ple de l'ajuntament, en la sessió ordinària que es va realitzar el dia 3 de juny de 2002, va adoptar l'acord següent:
  
«Punt 2.6. Proposta d'aprovació del projecte de reparcel·lació del sector PTI UE TI del Pla General d'Ibi.
  
Es coneix la proposta d'acord en la qual s'expressa que amb data 13 de març de 2002, la Mercantil Grupo Hispania, SA, en qualitat d'agent urbanitzador, presenta en este ajuntament el projecte de reparcel·lació en desenvolupament del programa d'actuació integrada del sector PTI UE TI del Pla General d'Ibi.
  
Amb data 3 de maig de 2002 apareix l'edicte publicat en el Diari Oficial de la Generalitat Valenciana, i comença el termini de 20 dies hàbils per a presentar al·legacions, que va finalitzar el dia 27 de maig de 2002, i durant el qual no es va presentar cap al·legació.
  
Al ser un projecte de reparcel·lació amb l'acord exprés de les parts, no es constituïx junta de compensació. Per això, amb data 29 de maig de 2002, la mateixa mercantil Grupo Hispania, SA, presenta en este ajuntament l'escriptura de cessió gratuïta a l'Ajuntament d'Ibi, d'un total de 7.944,38 metres quadrats, inclosos en el sector esmentat PTI UE TI, amb destinació a vials i zones verdes.
  
Atés que la tramitació del projecte esmentat de reparcel·lació del sector PTI de la UE TI, del Pla General d'Ibi, formulat per la mercantil Grupo Hispania, SA, en qualitat de l'agent urbanitzador del corresponent programa d'actuació integrada, s'ha realitzat conforme al que s'establix en l'article 69 en relació amb el 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Correspon al Ple de la corporació, previ dictamen de la Comissió Informativa d'Urbanisme, l'aprovació del referit projecte de reparcel·lació.
  
Vist l'informe dels servicis tècnics municipals emés al seu dia, els articles citats, així com el dictamen favorable emés per la Comissió Informativa d'Urbanisme i Obres Públiques, Règim Administratiu i Seguretat Ciutadana.
  
El Ple de l'ajuntament, per unanimitat dels assistents, 20 vots favorables dels 21 que componen la corporació, acorda:
  
Primer. Aprovar el projecte de reparcel·lació per mutu acord en desenvolupament del programa d'actuació integrada del sector PTI UE TI del Pla General d'Ibi, formulat per la mercantil Grupo Hispania, SA, en qualitat d'agent urbanitzador del referit programa.
  
Segon. Acceptar la cessió gratuïta realitzada per Grupo Hispania, SA, dels terrenys dotacionals inclosos en el sector PTI UE TI, mitjançant sengles escriptures de data 6 de maig de 2002, número 1.084, i data 7 de maig de 2002, número 1.171, d'un total de 7.944,38 metres quadrats, el ple domini dels quals adquirix l'ajuntament. Per a la segregació d'estos, atés el fi proposat d'execució del planejament urbanístic, es declara la innecessarietat de llicència municipal.
  
Tercer. Facultar l'alcalde president o qui legalment el substituïsca per a la firma de tots els documents que resulten necessaris per a la recta execució del present acord.
  
Quart. Donar trasllat de la present resolució als interessats.
  
Cinqué. Donar trasllat d'una còpia del projecte de reparcel·lació del sector PTI UE TI als servicis territorials de la Direcció General d'Urbanisme i Ordenació del Territori de la Conselleria d'Obres Públiques, Urbanisme i Transports a efectes merament informatius (Disposició Addicional 5a de la LRAU). Una vegada complit el tràmit esmentat, es procedirà a la publicació del projecte de reparcel·lació en el Diari Oficial de la Generalitat Valenciana i, una vegada ferm en via administrativa, s'inscriurà en el Registre de la Propietat, previ atorgament de document públic que expresse el seu contingut.»
  
Cosa que es comunica als efectes oportuns, i es fa saber que contra l'acte esmentat, que posa fi a la via administrativa, es podrà interposar, amb caràcter potestatiu, un recurs de reposició davant del Ple de la corporació, en el termini d'un mes a partir del dia següent al que tinga lloc la publicació.
  
Igualment, es podrà interposar directament un recurs contenciós administratiu, en el termini de dos mesos a partir del dia següent a la present publicació, davant del Tribunal Superior de Justícia de la Comunitat Valenciana, Sala Contenciosa Administrativa, sense perjuí de qualsevol altre que estime oportú.